નબળાઈ- એવુ કહેવામાં આવે છે કે, આ વિશે યુવાનોમાં નારાજગી છે. આરોપ છે કે, રાજ્યમાં આઈટી સેક્ટર ખૂબ પાછળ છે.ભાજપને રાતોરાત ઝીરોમાંથી હિરો બનાવવા પાછળ આ વ્યક્તિનો હાથ છે જે ન તો ક્યારેય ચૂંટણી લડ્યો છે ન તો ક્યારેય મીડિયામાં આવ્યો છે. તેમ છતાંયે વિરોધ પક્ષોને પરસેવો છોડાવી દીધો છે. આ વ્યક્તિનું નામ છે સુનીલ દેવધર. જેમણે નોર્થ ઈસ્ટમાં ભાજપ માટે નવી આશાઓ જન્માવી છે. વામપંથી સરકાર સામે પડકાર ઉભો કરવાનું શ્રેય પણ ભાજપ સુનીલ દેવધરને જ આપે છે.ઉલ્લેખનીય છે કે દેવધર છે તો મરાઠી, પરંતુ કડકડાટ બંગાળી બોલે છે. તે લાંબા સમયથી રાષ્ટ્રિય સ્વયંસેવક સંઘના પ્રચારક રહ્યાં છે. તેમને ભાજપે નોર્થ ઈસ્ટની જવાબદારી સોંપી હતી. અહીં રહીને જ તેઓ સ્થાનિક ભાષા શીખ્યા હતાં.કહેવાય છે કે સુનીલ દેવધર જ્યારે મેઘાલય, ત્રિપુરા અને નાગાલેન્ડમાં ખાસી અને ગારો જેવી જનજાતિના લોકોને મળતાં હતાં ત્યારે તેઓ તેમની ભાષામાં જ વાત કરતાં હતાં. કહેવાય છે કે દેવધર પાસે આ અગાઉ વારાણસી સહિત આખા ઉત્તર પ્રદેશની જવાબદારી હતી. અહીંની ચૂંટણીમાં શાનદાર પ્રદર્શન કર્યા બાદ ભાજપે તેમને નોર્થ ઈસ્ટની જવાબદારી સોંપી હતી.વિધાનસભા ચૂંટણી પહેલા જ એક પછી એક અનેક રાજકીય પક્ષોના નેતા અને ધારાસભ્યો ભાજપમાં શામેલ થઈ રહ્યાં હતાં. ત્રિપુરામાં વાપમંથી દળો, કોંગ્રેસ અને તૃણમુલ કોંગ્રેસમાં ગાબડું પાડવાનું કામ પણ સુનીલ દેવધરે જ કર્યું હતું. તેમણે જ ‘મોદી લાઓની જગ્યાએ ‘સીપીએમ હટાઓ’, ‘મારવાડી હટાઓ’ જેવા નારા આપ્યાં હતાં.